text: Gravplads udgraves
  21 oktober 2010 kl. 16.05
  Arkæologer fra Varde Museum graver i en mark sydvest for Årre ved Varde, hvor de har afsløret en gravplads fra før romersk jernalder.
  Før romersk jernalder strækker sig over perioden fra 500 år før vores tidsregning til år et.
  Gravpladsen omfatter et område på næsten en kvadratkilometer.
  Med stor forsigtighed har arkæologerne gravet mange urner ud, men de smuldrer, når de rører ved dem.
  Derfor har det været til stor hjælp, at Hjerte Center Varde har tilbudt at skanne urnerne.
  Resterne af knoglerne kan afsløre, hvor gamle de begravede var. De siger også noget om deres helbred.
  Arkæologerne har fundet en del metalgenstande i urnerne.
  